LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2014 M. VASARIO 13 D. NUTARIMO NR. 03-27 „DĖL PINIGŲ FINANSŲ ĮSTAIGŲ BALANSO STATISTINĖS ATSKAITOMYBĖS“ PAKEITIMO

2021 m. spalio 14 d. Nr. 03-153

Vilnius

Lietuvos banko valdyba n u t a r i a:

1. Pakeisti Lietuvos banko valdybos 2014 m. vasario 13 d. nutarimą Nr. 03-27 „Dėl pinigų finansų įstaigų balanso statistinės atskaitomybės“:

1.1. pakeisti preambulę ir ją išdėstyti taip:

„Vadovaudamasi Lietuvos Respublikos Lietuvos banko įstatymo 8 straipsnio 1 dalies 5 punktu, 2 dalies 4 punktu, 54 ir 541 straipsniais ir atsižvelgdama į Europos centrinių bankų sistemos ir Europos Centrinio Banko statuto 5 straipsnį, 2021 m. sausio 22 d. Europos Centrinio Banko reglamentą (ES) Nr. 2021/379 dėl kredito įstaigų ir pinigų finansų įstaigų sektoriaus balansinių straipsnių (nauja redakcija) (ECB/2021/2) ir 2021 m. kovo 26 d. Europos Centrinio Banko gaires (ES) Nr. 2021/830 dėl pinigų finansų įstaigų balansinių straipsnių ir palūkanų normų statistikos (ECB/2021/11), Lietuvos banko valdyba n u t a r i a:“;

1.2. pakeisti nutarimu patvirtintus:

1.2.1. Pinigų finansų įstaigų balanso statistinės atskaitomybės bendruosius nuostatus:

1.2.1.1. pakeisti 3 punktą ir jį išdėstyti taip:

„3. Bendruosiuose nuostatuose vartojamos sąvokos:

3.1. finansinių priemonių bendrovė (FPB) – kaip apibrėžta 2013 m. spalio 18 d. Europos Centrinio Banko reglamento (ES) Nr. 1075/2013 dėl finansinių priemonių bendrovių, užsiimančių pakeitimo vertybiniais popieriais sandoriais, turto ir įsipareigojimų statistikos (nauja redakcija) (ECB/2013/40) (toliau – Reglamentas (ES) Nr. 1075/2013) 1 straipsnyje;

3.2. pinigų finansų įstaiga (PFĮ) – kaip apibrėžta 2021 m. sausio 22 d. Europos Centrinio Banko reglamento (ES) Nr. 2021/379 dėl kredito įstaigų ir pinigų finansų įstaigų sektoriaus balansinių straipsnių (nauja redakcija) (ECB/2021/2) (toliau – Reglamentas (ES) Nr. 2021/379) 2 straipsnyje;

3.3. pinigų finansų įstaigos balanso statistinės atskaitomybės atskaitingasis agentas (toliau – atskaitingasis agentas) – subjektas, kuriam taikomi pinigų finansų įstaigos balanso statistinės atskaitomybės Lietuvos bankui reikalavimai;

3.4. pinigų rinkos fondas (PRF) – kaip apibrėžta Reglamento (ES) Nr. 2021/379 2 straipsnyje;

3.5. rezidentas – kaip apibrėžta Reglamento (ES) Nr. 2021/379 2 straipsnyje.“;

1.2.1.2. pakeisti 8 punktą ir jį išdėstyti taip:

„8. Į statistinį Lietuvos pinigų finansų įstaigų sąrašą įtraukti PRF vykdo PFĮ balanso statistinės atskaitomybės reikalavimus vadovaudamiesi Kolektyvinio investavimo subjektų statistinės atskaitomybės bendraisiais nuostatais, patvirtintais Lietuvos banko valdybos 2014 m. spalio 17 d. nutarimu Nr. 03-185 „Dėl kolektyvinio investavimo subjektų statistinės atskaitomybės.“;

1.2.1.3. pakeisti 17 punktą ir jį išdėstyti taip:

„17. Patikslinimai dėl visiško ar dalinio paskolų nurašymo apima visus paskolų likučių pokyčius, kurie atsiranda dėl paskolų nurašymo, įskaitant paskolos visos likusios sumos nurašymą. Visiški ar daliniai paskolų nurašymai, pripažinti paskolos pardavimo ar perdavimo trečiajai šaliai metu, taip pat įtraukiami.“;

1.2.1.4. pripažinti netekusiu galios IV skyrių;

1.2.1.5. pakeisti 29 punktą ir jį išdėstyti taip:

„29. PFĮ balanso statistinėje atskaitomybėje PFĮ turtas ir įsipareigojimai klasifikuojami pagal tokias priemonių kategorijas:

TURTAS

Grynieji pinigai

Paskolos

Iš jų vienadienių paskolų

Iš jų atvirkštinių atpirkimo sandorių

Iš jų sindikuotųjų paskolų

Iš jų atnaujinamųjų paskolų ir sąskaitų lėšų pereikvojimų

Iš jų nemokamo kredito kortelės kredito

Iš jų pratęsto kredito kortelės kredito

Iš jų grupės vidaus pozicijų

Iš jų užtikrintų nekilnojamojo turto užstatu

Iš jų tariamas lėšų sujungimas

Turimi skolos vertybiniai popieriai

PRF vienetai (akcijos)

Investicinių fondų vienetai (akcijos)

Nuosavybės priemonės

Biržinės akcijos

Nebiržinės akcijos

Kitos nuosavybės priemonės

Nefinansinis turtas (įskaitant ilgalaikį turtą)

Materialusis nefinansinis turtas

Iš jo turimas nekilnojamasis turtas

Nematerialusis nefinansinis turtas

Likęs turtas

Iš jo išankstinių draudimo įmokų ir gautinų draudimo išmokų

Išvestinės finansinės priemonės

Laikinieji straipsniai

Tranzitiniai straipsniai

Sukauptos pajamos

Už paskolas sukauptos palūkanos

Už vertybinius popierius sukauptos palūkanos

Kitos sukauptos pajamos

Būsimojo laikotarpio išlaidos

Kiti straipsniai

ĮSIPAREIGOJIMAI

Indėliai

Iš jų sindikuotųjų paskolų

Iš jų grupės vidaus pozicijų

Iš jų vertybiniais popieriais pakeistų paskolų, kurių pripažinimas PFĮ balanse nebuvo panaikintas, atitiktinių įsipareigojimų

Vienadieniai indėliai

Iš jų pervedamųjų indėlių

Iš jų tariamas lėšų sujungimas

Iš jų elektroninių pinigų

Aparatiniai el. pinigai

Programiniai el. pinigai

Sutarto termino indėliai

Įspėjamojo laikotarpio indėliai

Atpirkimo sandoriai

Išleisti skolos vertybiniai popieriai

Iš jų mažesnės nei 100 % nominalios kapitalo garantijos

Kapitalas ir atsargos

Akcinis kapitalas

Per apskaitinį laikotarpį susikaupęs pelnas ar nuostoliai

Pajamos ir išlaidos, pripažįstamos nuosavybės priemonėse tiesiogiai

Lėšos, atsirandančios iš akcininkams nepaskirstytų pajamų

Specialieji ir bendrieji atidėjiniai turtui

Likę įsipareigojimai

Iš jų atidėjinių darbuotojų pensijų fondams

Išvestinės finansinės priemonės

Laikinieji straipsniai

Tranzitiniai straipsniai

Sukauptos išlaidos

Už indėlius sukauptos palūkanos

Už vertybinius popierius sukauptos palūkanos

Kitos sukauptos išlaidos

Būsimojo laikotarpio pajamos

Atidėjiniai, kurie yra įsipareigojimai trečiosioms šalims

Kiti straipsniai.“;

1.2.1.6. pakeisti 30 punktą ir jį išdėstyti taip:

„30. PFĮ turto ir įsipareigojimų priemonėms grupuoti pagal Bendrųjų nuostatų 29 punkte nurodytas kategorijas taikomos Reglamento (ES) Nr. 2021/379 II priedo 2 dalyje pateiktos priemonių kategorijų apibrėžtys, kurios pagrįstos 2013 m. gegužės 21 d. Europos Parlamento ir Tarybos reglamentu (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje patvirtinta 2010 metų Europos sąskaitų sistema (toliau – 2010 m. ESS).“;

1.2.1.7. pakeisti 41 punktą ir jį išdėstyti taip:

„41. Paskoloms pagal paskirtį grupuoti taikomos Reglamento (ES) Nr. 2021/379 II priedo 2 dalyje pateiktos apibrėžtys.“;

1.2.1.8. pakeisti 45 punktą ir jį išdėstyti taip:

„45. Pagrindiniai PFĮ balanso straipsniai papildomai paskirstomi pagal kiekvienos šalies ekonominę erdvę atskirai, į atskiras grupes išskiriant tarptautines organizacijas, Europos investicijų banką, Europos stabilumo mechanizmą, Bendrą pertvarkymo valdybą ir Europos finansinio stabilumo fondą.“;

1.2.1.9. pakeisti 47 punktą ir jį išdėstyti taip:

„47. PFĮ balanso statistinėje atskaitomybėje PFĮ turtas ir įsipareigojimai klasifikuojami pagal atitiktinės šalies sektorių į tokių 2010 m. ESS institucinių sektorių ir subsektorių grupių turtą ir įsipareigojimus:

PFĮ

Europos Centrinis Bankas

Nacionaliniai centriniai bankai

Kitos PFĮ

Indėlių bendrovės

Kredito įstaigos, kurioms taikomi privalomųjų atsargų reikalavimai

Kredito įstaigos, kurioms netaikomi privalomųjų atsargų reikalavimai

Kitos indėlių bendrovės

PRF

Ne PFĮ

Valdžios sektorius

Centrinė valdžia

Kiti valdžios sektoriai

Krašto valdžia

Vietos valdžia

Socialinės apsaugos fondai

Kiti rezidentų sektoriai

Investiciniai fondai

Kiti finansiniai tarpininkai, finansiniai pagalbininkai, priklausomos finansų įstaigos ir pinigų skolintojai

Kiti finansiniai tarpininkai

Iš jų pagrindinių sandorio šalių

Iš jų FPB

Iš jų kredito įstaigos, ne PFĮ, kurioms taikomi privalomųjų atsargų reikalavimai

Finansiniai pagalbininkai

Priklausomos finansų įstaigos ir pinigų skolintojai

Draudimo bendrovės ir pensijų fondai

Draudimo bendrovės

Pensijų fondai

Ne finansų bendrovės

Viešosios ne finansų bendrovės

Kitos ne finansų bendrovės

Namų ūkiai ir jiems paslaugas teikiančios ne pelno institucijos

Namų ūkiai

Namų ūkiams paslaugas teikiančios ne pelno institucijos.“;

1.2.1.10. pakeisti 70 punktą ir jį išdėstyti taip:

„70. Atskaitingiesiems agentams, pažeidusiems Bendrųjų nuostatų 66 punkte nurodytus būtinuosius statistinės atskaitomybės standartus, Europos Centrinis Bankas taiko sankcijas 2010 m. rugpjūčio 19 d. Europos Centrinio Banko sprendime ECB/2010/10 dėl statistinės atskaitomybės reikalavimų nevykdymo nustatyta tvarka ir Lietuvos bankas skiria baudas ir skaičiuoja delspinigius Poveikio priemonių už statistinės informacijos pateikimo pažeidimus taikymo taisyklėse, patvirtintose Lietuvos banko valdybos 2004 m. gegužės 6 d. nutarimu Nr. 65 „Dėl Poveikio priemonių už statistinės informacijos pateikimo pažeidimus taikymo taisyklių patvirtinimo“, nustatyta tvarka.“;

1.2.2. Pinigų finansų įstaigos balanso išsamios statistinės ataskaitos PFĮ-01 formą ir išdėstyti ją nauja redakcija (pridedama);

1.2.3. Pinigų finansų įstaigos balanso sumažintos statistinės ataskaitos PFĮ-03 formą ir išdėstyti ją nauja redakcija (pridedama).

2. Nustatyti, kad:

2.1. šis nutarimas įsigalioja 2022 m. vasario 1 d.;

2.2. šiuo nutarimu nauja redakcija išdėstytų statistinių ataskaitų PFĮ-01 ir PFĮ-03 formų duomenys Lietuvos bankui teikiami pradedant 2022 m. sausio mėn. ir 2022 m. pirmojo ketvirčio duomenimis.

Valdybos pirmininkas	Gediminas Šimkus